**”Organizații cu principii”**

*Ce înseamnă respectarea principiilor dezvoltării durabile, egalității de gen și bunei guvernări pentru o organizație neguvernamentală? Ce înseamnă să le aplicăm corect și continuu? Propunem 3 unelte simple prin care orice organizație neguvernamentală își poate verifica și îmbunătăți activitatea de zi cu zi pentru a fi permanent o „organizație cu principii”.*

**Egalitatea de gen**

1. ASPECTE PRIVIND ORGANIZAȚIA
2. **Sunt femeile incluse în cadrul grupurilor de decizie la nivelul organizației într-un procent de minim 40%?**

Răspunsul pozitiv indică echilibrul (40%-60%) în ceea ce privește proporția în care se regăsesc femeile și bărbații în structurile de decizie din organizație, având astfel acces la procesele decizionale (în funcție de modul de organizare și structura ierarhică a fiecărei organizații, va fi analizată echipa de management; ex: Board/Consiliu Director, Președintă/e Executiv, Director/Directoare Executiv/ă etc.).

 *Vă rugăm bifați opțiunea care reflectă situația organizației.*

Da Nu

**2. Se regăsește principiul egalității de gen ca principiu transversal în misiunea, strategia, statutul și politicile interne ale organizației?**

Răspunsul pozitiv reflectă existența formală, în documentele organizației (misiune, strategie, statut), a asumării promovării egalității de gen la toate nivelurile: în ceea ce privește reprezentarea (în structurile de management, în structurile de execuție și operaționale, structura personalului, a grupurilor-țintă și beneficiarilor etc.), resursele alocate (resurse financiare, materiale, de timp, de spațiu etc.), politicile interne (de ex. politica de personal include prevederi legate de sesizarea situaţiilor de hărţuire sexuală la locul de muncă), problemele abordate și activitățile întreprinse pentru rezolvarea lor (abordarea unor aspecte care afectează preponderent femeile și identificarea de soluții adecvate care să răspundă acestor probleme; *ex:* dacă organizaţia are drept beneficiare persoane cu dizabilităţi, există obiective specifice legate de vulnerabilitatea femeilor cu dizabilităţi la discriminare multiplă sau la violenţă de gen) etc.

*Vă rugăm bifați opțiunea care reflectă situația organizației.*

Da Parțial Nu

**3. Există expertiză de gen în interiorul organizației sau se utilizează expertiza unor organizații de profil cu care colaborați?**

Răspunsul pozitiv reflectă existența, în cadrul organizației, a unor persoane care au beneficiat de formare în domeniul egalității de gen (programe și cursuri de formare în domeniu, masterate de profil, experiență de lucru în domeniu etc.) sau acoperirea, de către organizație, a nevoii de expertiză de gen prin colaborarea formală sau informală cu organizații specializate în acest domeniu.

*Vă rugăm bifați opțiunea care reflectă situația organizației.*

Da Nu

**4. Realizați anual o evaluare a impactului de gen la nivelul activităților și programelor organizației?**

Răspunsul pozitiv reflectă realizarea unei evaluări a impactului de gen, respectiv examinarea, în mod formal și utilizând instrumente dedicate, a activităților, proiectelor și programelor organizației pentru a înțelege în ce mod implementarea acestora a influențat bărbații și femeile (beneficiari direcți și indirecți) și dacă i-a influențat pe aceștia în mod diferit, de exemplu dezavantajând femeile.

 *Vă rugăm bifați opțiunea care reflectă situația organizației.*

Da Nu

**5. Adaptați mediul, condițiile de lucru și cultura organizațională la nevoile diferite ale femeilor din echipă?**

Răspunsul pozitiv reflectă faptul că mediul organizațional ține cont de nevoi și provocări diferite cu care femeile angajate se pot confrunta la locul de muncă și că organizația ia măsuri concrete pentru a diminua impactul negativ pe care acestea le-ar putea avea asupra femeilor: previne discriminarea de gen și hărțuirea sexuală și dezvoltă proceduri pentru gestionarea adecvată a acestora, evită răspândirea stereotipurilor de gen, atribuie valoare echitabilă muncii femeilor și respectă principiul plată egală pentru muncă de valoare egală, conștientizează rolurile sociale și culturale multiple pe care femeile le pot avea (ex: mamă, persoană principală de îngrijire pentru diferiți membri ai familiei etc.) și decide în consecință (ex: stabilirea întâlnirilor de lucru numai în timpul programului formal și asigurarea că acestea nu se prelungesc, oferirea posibilității de a beneficia, la cerere, de program flexibil de lucru etc.)

 *Vă rugăm bifați opțiunea care reflectă situația organizației.*

Da Nu

B. ASPECTE PRIVIND PROIECTUL

**6. Sunt femeile incluse la nivelul managementului și distribuției rolurilor și resurselor în echipa de implementare a proiectului în procent de minim 40%?**

Răspunsul pozitiv indică echilibrul în ceea ce privește proporția în care se regăsesc femeile și bărbații în structurile de decizie în cadrul proiectului, având astfel acces la procesele decizionale; de asemenea, indică faptul că rolurile pe care le îndeplinesc femeile și bărbații în proiect au atribuite valori și retribuții echitabile.

 *Vă rugăm bifați opțiunea care reflectă situația proiectului propus.*

Da Nu

**7. În etapa analizei de nevoi în scrierea de proiecte ţineți cont de diferențele și nevoile specifice ale femeilor/fetelor, respectiv bărbaţilor/băieţilor beneficiari?**

Răspunsul pozitiv indică faptul că există o bună cunoaștere a nevoilor și provocărilor specifice cu care se confruntă femeile/fetele, respectiv bărbaţii/băieţii beneficiari ai proiectului, inclusiv a cauzelor acestora, a factorilor care le influențează și perpetuează (aceasta poate implica inclusiv culegerea de date relevante, segregate, sensibile la gen, contactarea unor organizații și/sau persoane cu expertiză în domeniu care pot furniza date adecvate etc.).

 *Vă rugăm bifați opțiunea care reflectă situația proiectului propus.*

Da Nu

**8. Atunci când formulaţi o propunere de proiect ţineţi cont de impactul de gen asupra beneficiarilor şi comunităţii?**

Răspunsul pozitiv indică faptul că, în cadrul proiectului, sunt formulate explicit activităţi care adresează nevoile şi provocările specifice cu care se confruntă femeile/fetele, respectiv bărbaţii/băieţii. De asemenea, proiectul prevede generarea de rezultate pozitive şi sustenabile pentru femei/fete, respectiv bărbaţi/băieţi. În această categorie intră inclusiv proiectele care asistă femei/fete sau barbaţi/băieţi cu nevoi speciale, care sunt discriminaţi, dezavantajaţi *sau* dezvoltă servicii specifice pentru femei/fete sau bărbaţi/băieţi ori relaţii mai echitabile între aceştia.

 *Vă rugăm bifați opțiunea care reflectă situația proiectului propus.*

Da Nu

**9. Respectați principiul “Nimic pentru femei fără femei”?**

Răspunsul pozitiv indică faptul că, în cadrul întregului demers de scriere și planificare a proiectului, acolo unde există grupuri-țintă și beneficiare femei, acestea au fost implicate în identificarea nevoii căreia răspunde proiectul, în identificarea activităților adecvate pentru a răspunde nevoii identificate, de asemenea, acestea vor fi implicate și în etapele ulterioare de implementare și evaluare a proiectului, în cazul în care acesta va fi finanțat.

 *Vă rugăm bifați opțiunea care reflectă situația proiectului propus.*

Da Nu

**10. Realizați monitorizarea și evaluarea impactului de gen la nivelul tuturor activităților proiectului?**

Răspunsul pozitiv indică faptul că instrumentele și etapele proceselor de evaluare și monitorizare planificate în cadrul proiectului țin cont de aspectele de gen, examinând eventuale diferenţe în modul în care proiectul a avut impact asupra femeilor, respectiv bărbaților beneficiari, a îndeplinit obiectivele de gen propuse, a implicat în mod direct femei în procesele de evaluare și monitorizare, a implicat persoane cu expertiză de gen în calitate de monitori/evaluatori.

 *Vă rugăm bifați opțiunea care reflectă situația proiectului propus.*

Da Nu